| **Remigijus Osauskas** |
| --- |
|  |
| Remigijus Osauskas, 2014 m. |
| Gimė | 1974 m. rugpjūčio 25 d. (49 metai)Dargužiai, Lietuva Jonavos r. |
| Sutuoktinis (-ė) | Ina |
| Vaikai | Monika, Ringailė |
|  |
| Veikla | Jonavos politinis veikėjas |
| Organizacijos | Jonavos rajono taryba |
| Pareigos | Tarybos narys (2011–)Vicemeras (2011–2015) L.e.p. meras (2014 m.)Antikorupcijos komisijos pirmininkasSveikatos komiteto narys Kontrolės komiteto narys Narkotikų, tabako ir alkoholio kontrolės komisijos pirmininkas |
| Partija | Liberalų Sąjūdis (2010-) |
|  |
| Alma mater | Vytauto Didžiojo universitetasLietuvos teisės universitetas |
|  |
|  **Vikiteka** | Remigijus Osauskas |

**Remigijus Osauskas** (g. 1974 m. rugpjūčio 25 d. Dargužiuose, Jonavos rajonas) – Lietuvos pedagogas, Jonavos rajono savivaldybės politinis ir visuomenės veikėjas, Jonavos tarybos narys, buvęs Jonavos rajono vicemeras.

Biografija
----------

1981 m. pradėjo lankyti Žeimių vidurinę mokyklą, kurią 1992 m. baigė sidabro medaliu. 1992–1997 m. studijavo Vytauto Didžiojo universiteto (VDU) Katalikų teologijos fakultete, kuriame įgijo katalikų teologijos bakalauro laipsnį. 1999 m. VDU Socialinių mokslų fakultete baigė socialinių mokslų srities edukologijos krypties magistrantūrą (Švietimo vadybos programą), įgijo profesinio mokymo vadybininko specialybę. 2000–2002 m. Lietuvos teisės universiteto (MRU) Valstybinio valdymo fakultete (dab. MRU Politikos ir vadybos f.) baigė Viešojo administravimo katedros kuruojamą mokesčių administravimo programą, viešojo administravimo magistras.

1999–2000 m. Kauno lengvosios pramonės ir paslaugų verslo mokyklos filosofijos ir sociologijos dėstytojas. 2000–2001 m. Žeimių vidurinės mokyklos tikybos ir lotynų kalbos mokytojas.

Moka rusų, anglų ir lotynų kalbas. Turi vokiečių, prancūzų bei graikų kalbų pagrindus.

Domisi kraštotyra, archeologija, laisvalaikiu skaito knygas, keliauja. Kopė į Kaukazo kalnuose esančią Elbruso viršukalnę (4800 metrų aukščio) kartu su 8 alpinistų grupe (2014 m.).

Vadybinė ir administracinė veikla
---------------------------------

1994 m. įkūrė individualią įmonę, vertėsi mažmenine prekyba. „Remigijaus Osausko įmonės" steigėjas ir savininkas. 2000 m. draudimo bendrovės UAB „DK LINDRA" Jonavos agentūros vadybininkas. Nuo 2001 m. dirbo VĮ „Lietuvos paštas", buvo Kauno apskrities centrinio pašto vadybininkas, nuo 2001 m. „Lietuvos pašto" Rinkodaros ir komercijos skyriaus viršininkas.

2006–2009 m. Jonavos rajono savivaldybės administracijos Viešųjų pirkimų ir informatikos skyriaus vedėjas. Nuo 2009 m. vasario iki 2010 m. rugpjūčio mėnesio – Jonavos rajono savivaldybės administracijos direktorius. Nuo 2010 m. spalio iki 2011 m. vasario mėnesio – Jonavos rajono savivaldybės administracijos Viešųjų pirkimų skyriaus vedėjas. 2011–2015 m. Jonavos rajono savivaldybės mero pavaduotojas. Keleivių vežimo įmonės UAB „Jonavos autobusai", valdančios Jonavos autobusų stotį, Stebėtojų tarybos narys. 2016 m. – 2017 m. LR Seimo nario Jono Liesio padėjėjas – sekretorius. Nuo 2017 m. rugpjūčio mėn. – UAB „Investicinių sprendimų grupė" direktorius.

Politinė veikla
---------------

Jonavos rajono tarybos narys Remigijus Osauskas posėdžio metu, 2014 m.
Jonavos rajono savivaldybės tarybos narys. 2011 metais buvo pirmąkart išrinktas Tarybos 2011-2015 metų kadencijai. Priklausė valdančiajai daugumai. Nuo 2011 iki 2015 metų Jonavos rajono savivaldybės mero pavaduotojas. 2014 metų sausio mėn. laikinai ėjo Jonavos mero pareigas. Nuo 2011-06-05 iki 2015-05-20 d. Kauno regiono plėtros tarybos narys.

Dalyvavo 2015 m. Lietuvos savivaldybių tarybų rinkimuose. Juose pakartotinai buvo išrinktas į Jonavos rajono tarybą. Kaip kandidatas į Jonavos rajono merus tiesioginiuose rinkimuose užėmė 2-ąją vietą. Jonavos tarybos 2015-2019 metų kadencijos narys. 2015–2017 m. Liberalų sąjūdžio frakcijos seniūnas. 2019 m. buvo išrinktas Jonavos rajono savivaldybės tarybos nariu trečiai kadencijai. Išrinktas frakcijos "Auganti Jonava" seniūnu. Dirba savivaldybės tarybos opozicijoje.

2015 m. - 2018 m. buvo Jonavos rajono tarybos opozicijos lyderis. Veiklos metu inicijavo kelionės išlaidų kompensavimą į kaimus dirbti važinėjantiems pedagogams, sveikatos, kultūros, meno ir soc. darbuotojams. Taip pat pateikė vėliau įgyvendintą siūlymą Joninėse drausti prekybą stipriu alkoholiu ir jo įsinešimą Joninių slėnyje. 2016 metais į viešumą iškėlė Jonavos mokinių maitinimo problemą dėl užkertamo kelio konkursuose dalyvauti smulkioms įmonėms, kuomet Viešųjų pirkimų tarnyba, nustačiusi pažeidimus (neracionalų lėšų naudojimą, konkurencijos ribojimą ir kt.), įpareigojo tris Jonavos mokyklas nutraukti maitinimo paslaugų pirkimus. 2017 m. inicijavo Jonavos rajono gyventojų parašų rinkimą, siekiant Jonavoje pradėti baseino statybas. Surinkęs virš 2000 gyventojų parašų, užregistravo savivaldybės tarybos sprendimo projektą dėl baseino projektavimo. 2018 m. siūlė priimti Sodininkų bendrijų rėmimo tvarką.

2016 m. Lietuvos Respublikos Seimo rinkimų kandidatas į Seimo narius Jonavos rinkimų apygardoje. Pretendentas į Lietuvos Respublikos Vyriausybės narius Liberalų Sąjūdžio valdančiojoje daugumoje. Kandidatas į Lietuvos žemės ūkio ministrus. 2016 m. rugsėjo mėn. Lietuvos Respublikos žemės ūkio rūmuose pristatė Lietuvos žemės ūkio ir kaimo plėtros viziją.

Darbas Savivaldybės komitetuose
-------------------------------

Remigijus Osauskas Tarybos narių pasitarime
Jonavos vicemeras Remigijus Osauskas atidaro Upninkų sporto aikštyną, 2013 m.
* Jonavos rajono savivaldybės Tarybos Sveikatos, ekologijos ir socialinių reikalų komiteto narys (2011-2015 m. 2015-2019 m. nuo 2019 m.)
* Jonavos rajono savivaldybės Tarybos Kontrolės komiteto narys (2015–2017 m.)

Darbas Savivaldybės komisijose
------------------------------

* Jonavos rajono savivaldybės Tarybos Antikorupcijos komisijos pirmininkas (2017-2019 m.), narys (nuo 2019 m.)
* Jonavos rajono savivaldybės Narkotikų, tabako ir alkoholio kontrolės komisijos pirmininkas
* Jonavos rajono savivaldybės tarybos veiklos reglamento redakcinės komisijos narys
* Jonavos rajono savivaldybės komisija viešajam pirkimui organizuoti Jonavos miesto Sąjūdžio ir Santarvės aikščių kadastrinių matavimų paslaugai atlikti, Komisijos pirmininkas

Veikla darbo grupėse
--------------------

* Darbo grupė dėl Jonavos rajono savivaldybės asmens sveikatos priežiūros įstaigų reorganizavimo poreikio ir galimybių analizės, Darbo grupės pirmininkas
* Darbo grupė dėl Bukonių PSPC reorganizavimo poreikio ir galimybių, Darbo grupės pirmininkas
* Darbo grupė Jonavos savivaldybės įstaigų vadovų ar Seniūnijų seniūnų pateiktų prašymų dėl skolų pripažinimo beviltiškomis išnagrinėjimui, Darbo grupės pirmininkas
* Darbo grupė Jonavos rajono mokyklų lauko aikštynų renovavimo eiliškumo tvarkai nustatyti, Darbo grupės pirmininkas
* Darbo grupė dėl VšĮ „Jonavos futbolas" įkūrimo galimybės, Darbo grupės pirmininkas
* Darbo grupė dėl 2013 metų uropos vaikinų iki 19 metų futbolo čempionato treniruočių bazės steigimo Jonavoje, Darbo grupės pirmininkas
* Darbo grupė Kulvos seniūnijos švietimo įstaigų situacijai įvertinti, Darbo grupės pirmininkas
* Darbo grupė dėl Jonavos rajono savivaldybės Jaunimo politikos kokybės vertinimo atlikimo, Darbo grupės narys, vertintojas

Narystė partijose ir partinė veikla
-----------------------------------

Nuo 2000 m. Lietuvos centro sąjungos, nuo 2003 m. Lietuvos liberalų ir centro sąjungos narys.

Nuo 2010 m. - Lietuvos Respublikos Liberalų Sąjūdžio (LRLS) narys. Nuo 2011 m. LRLS Jonavos skyriaus pirmininkas. 2013 metais LRLS Skyriaus visuotiniame-rinkiminiame susirinkime buvo pakartotinai išrinktas pirmininku antrai 2 metų kadencijai, 2015 metais – trečiai kadencijai. Už aktyvią veiklą 2014 m. ir 2016 m. buvo apdovanotas ir pelnė nominaciją „Metų savivaldybės politikas".

2013–2015 m. LR Liberalų sąjūdžio Valdybos narys. LRLS Kauno regiono koordinatorius. 2016–2017 m. LR Liberalų sąjūdžio Valdybos narys. 2019 m. savivaldybių tarybų rinkimuose dalyvavo kaip visuomeninio rinkimų komiteto "Su Sinkevičiumi ir Osausku" kandidatas.

Visuomeninė veikla
------------------

Remigijus Osauskas folkloro renginyje, 2014 m.
Dalyvauja visuomeninėje veikloje, rūpinosi kaimiškųjų vietovių plėtra. 2001 m. kraštiečių klubo „Žeimių ainiai" steigėjas, klubo pirmininko pavaduotojas. Lietuvos Šaulių Sąjungos Jonavos šaulių skyriaus 11-osios kuopos narys, Jonavos bitininkų draugijos narys, Jonavos rajono ūkininkų sąjungos narys, folkloro grupės „Laduta" narys. Bendradarbiauja su įvairiais paramos fondais, Vaikų dienos centrais. Prisidėjo prie Paramos ir labdaros fondo „Gerumo sparnai" įkūrimo.

2012 m. Sendaikčių turgaus Jonavoje steigimo iniciatorius.
Nuo 2012 m. kasmėnesinio sekmadieninio „Blusų turgaus", veikiančio Jonavoje šiltojo sezono metu, organizatorius. Šią iniciatyvą įgyvendino kartu su Jonavos liberalų skyriaus nariais. Nuo 2013 m. Jonavoje vykstančio dviračių žygio „Karūnuokime Jonavą", skirto paminėti Valstybės dienai (liepos 6 d.), organizatorius. Nuo 2012 m. Menų plenero, vykstančio Jonavos Ramybės skvere ir aplink senojo parko erdves, globėjas. Diskusijos „Laisva Lietuva: mano įnašas į jos ateitį" (laisvės, pažangos ir tobulėjimo temomis) Jonavos Kultūros centro Meno galerijoje organizatorius.

Tarptautiniame muzikos festivalyje „Rytų muzikos ir melodijos" (*SHARO TARONALARI*), vykusiame Samarkande (Uzbekistanas), Lietuvos folkloro pristatymo projekto „Dijuta" delegacijos vadovas.

2014 m. Jonavos rajono savivaldybėje pravedė Pilietiškumo pagrindų pamoką „Jonava šiandien ir rytoj" Jonavos gimnazistams. Prisidėjo prie fizinio aktyvumo skatinimo priemonių (pvz. šiaurietiško ėjimo pamokos senjorams ir jaunimui), taip pat per Miesto gimtadienį rengiant protmūšį „Mes – už Jonavą" apie Jonavos kraštą. Vienas iš organizatorių Jonavos kultūros centre rengiant Padėkos renginį pažangių ir gabių Jonavos 1 –4 klasių mokinių tėvams. Dalyvavo respublikinėje akcijoje „Knygų Kalėdos", padovanojo knygų Jonavos rajono kaimų bibliotekoms. Už nuolatinę paramą ir bendradarbiavimą buvo Labdaros fondo „Gerumo sparnai" apdovanotas padėkos raštu.

Šeima
-----

Remigijus Osauskas gimė miškininko ir agronomės šeimoje. Tėvas dirbo Jonavos miškų ūkyje, Upninkų (Santakos) girininkijoje.

Žmona Ina Osauskienė, optometristė, korekcinių akinių gamybos-prekybos įmonės UAB „Ortoptikos centras" vadovė; Jonavos rajono savivaldybės Visuomenės sveikatos biuro direktorė. Vyresnioji dukra Monika Osauskaite, baigusi Vytauto Didžiojo universiteto (VDU) Humanitarinių mokslų fakulteto romanų kalbų studijas. Mainų programos „Erasmus+" stipendininkė ir dalyvė Triesto universitete. Šiuo metu dirba Vytauto Didžiojo Universitete. Jaunesnioji dukra Ringailė Osauskaitė.

Šaltiniai
---------

1. ↑  Remigijus Osauskas Archyvuota kopija 2016-09-15 iš Wayback Machine projekto. (Biografija)
2. ↑  Vicemeras R. Osauskas: „Greta mūsų per savaitę žuvo du žmonės" Archyvuota kopija 2016-09-18 iš Wayback Machine projekto.
3. ↑  Metinis pranešimas apie UAB „Jonavos autobusai" veiklą 2014 metais Archyvuota kopija 2017-02-22 iš Wayback Machine projekto. (Jonavos rajono savivaldybės taryba, 2015 m. balandžio 30 d. sprendimo priedas)
4. ↑  Pilietiškumo pagrindų pamoka – savivaldybėje[neveikianti nuoroda] (Portalų www.jonava.lt ir www.jonavietis.lt informacija, 2014-01-21 d.)
5. ↑  Dėl regionų plėtros tarybų sudėties patvirtinimo ir įgaliojimų suteikimo (2011-05-31 d. įsakymas, Lietuvos Respublikos vidaus reikalų ministerija)
6. ↑  Liberalų sąjūdį Vilniaus mero rinkimuose ves R. Šimašius Archyvuota kopija 2016-09-13 iš Wayback Machine projekto. (Lietuvos rytas)
7. ↑  Kaimuose dirbantys specialistai: „Mūsų kelionės į darbą išlaidos – didelės" Archyvuota kopija 2016-01-27 iš Wayback Machine projekto. (Laikraštis „Jonavos žinios")
8. ↑  Per Joninių šventę Jonavoje nebus prekiaujama stipriuoju alkoholiu Archyvuota kopija 2016-10-12 iš Wayback Machine projekto. (Lietuvos žinios)
9. ↑  Joninės Jonavoje – be stipraus alkoholio Archyvuota kopija 2016-09-13 iš Wayback Machine projekto. (Lietuvos rytas)
10. ↑  Triukšmas dėl Jonavos moksleivių maitinimo: viešųjų konkursų sąlygos – tik stambioms įmonėms
11. ↑  VPT įpareigojo tris mokyklas Jonavoje nutraukti maitinimo paslaugų pirkimus (Naujienų portalo Delfi ir BNS agentūros informacija, 2016 m. rugsėjo 20 d.)
12. ↑  Liberalai patvirtino visus kandidatus Seimo rinkimų apygardose (Lietuvos rytas)
13. ↑  Liberalų Vyriausybėje – du nauji veidai Archyvuota kopija 2016-09-14 iš Wayback Machine projekto. (Liberalai.lt, 2016-07-14)
14. ↑  Partijų lyderiai pristatys žemės ūkio ir kaimo plėtros viziją (Lietuvos Respublikos žemės ūkio rūmai, www.zur.lt informacija, 2016 m. rugsėjo 13 d.)
15. ↑  Įvyko diskusija „Žemės ūkis ir kaimo plėtra" su partijų lyderiais (Lietuvos Respublikos žemės ūkio rūmai, www.zur.lt informacija, 2016 m. rugsėjo 14 d.)
16. ↑  Jonavos rajono savivaldybės Tarybos komitetų sąrašas ir jų nariai Archyvuota kopija 2016-08-08 iš Wayback Machine projekto.
17. ↑  Apie žemo slenksčio kabinetų steigimą diskutuota Jonavoje (Pažeidžiamų grupių atstovavimo koalicijos „Galiu gyventi" informacija)
18. ↑   
Dėl Jonavos rajono savivaldybės tarybos veiklos reglamento redakcinės komisijos sudarymo, 2015-04-15 d. Jonavos rajono savivaldybės Tarybos sprendimas Nr. 1TS-84
19. ↑  Jonavos rajono savivaldybės mero potvarkis 2009 m. birželio 9 d. Nr. 13B-628
20. ↑  Jonavos rajono savivaldybės administracijos direktoriaus 2012 m. balandžio 30 d. įsakymas Nr. 13B-684 dėl darbo grupės sudarymo
21. ↑  Jonavos rajono savivaldybės mero potvarkis dėl darbo grupės sudarymo, 2013 m. rugpjūčio 8 d. Nr. 1B-0036
22. ↑  Jonavos rajono savivaldybės administracijos direktoriaus 2012 m. lapkričio 28 d. įsakymas Nr. 13B-1792
23. ↑  Jonavos rajono savivaldybės mero potvarkis dėl darbo grupės sudarymo, 2011 m. rugsėjo 28 d. Nr. 1B-59pm
24. ↑  Jonavos rajono savivaldybės mero potvarkis dėl darbo grupės sudarymo, 2012 m. rugsėjo 10 d. Nr. 1B-53 pm
25. ↑  Jonavos rajono savivaldybės mero potvarkis dėl darbo grupės sudarymo, 2012 m. rugsėjo 27 d. Nr. 1B-63pm
26. ↑  Jonavos rajono savivaldybės mero potvarkis dėl darbo grupės sudarymo, 2011 m. gegužės 27 d. potvarkis Nr. 1B-23pm
27. ↑  Jonavos rajono savivaldybės administracijos direktoriaus 2010 m. liepos 15 d. įsakymas Nr. 13B – 880 dėl darbo grupės sudarymo[neveikianti nuoroda]
28. ↑  Liberalų sąjūdžio Jonavos skyriui ir toliau vadovaus Remigijus Osauskas[neveikianti nuoroda]
29. ↑  Liberalų sąjūdžio Jonavos skyriaus 2013 m. veikla. Jonavos krašo laikraštis Joneda. 2014 m. sausio-vasario Nr. 1 (182), 4 psl.
30. ↑  Partijos lyderiai (Liberalų Sąjūdžio informacija)
31. ↑  Liberalų Vyriausybėje – ir mūsų kraštietis (Portalas „Sūduvis", Sūduvos krašto naujienos)
32. ↑  Remigijus Osauskas: „Sieksiu tapti Jonavos rajono meru" Archyvuota kopija 2016-09-18 iš Wayback Machine projekto. (Jonavos žinios)
33. ↑  Blusos iškeliauja žiemoti, bet šiltuoju sezonu sugrįš (Jonavos krašto laikraštis Joneda)
34. ↑  Jonavoje liberalų iniciatyva atgijo BLUSŲ turgus[neveikianti nuoroda]
35. ↑  Liberalų Sąjūdžio Jonavos skyriaus organizuoti sporto renginiai[neveikianti nuoroda]
36. ↑  Dviratininkai „karūnavo" Jonavą[neveikianti nuoroda] (2013-07-10 d.)
37. ↑  Menų pleneras – Jonavoje[neveikianti nuoroda] (Jonavos rajono savivaldybės portalo informacija)
38. ↑  Menų pleneras sujungė daugybę menų ir pramogų[neveikianti nuoroda] (Jonavos rajono laikraštis „Naujienos")
39. ↑  Spalvotas rugsėjis vėl skęs mene Archyvuota kopija 2016-09-16 iš Wayback Machine projekto.
40. ↑  Ramybės skveras taps neramiuoju skveru[neveikianti nuoroda] (Portalas Jonavos žinios)
41. ↑  Jonaviečius džiugins pirmą kartą Jonavoje rengiamas „Menų pleneras". Ateik, įsitrauk, dalyvauk![neveikianti nuoroda]
42. ↑  Remigijus Osauskas: 2013-ieji Jonavos liberalams pralėkė pašėlusiu ritmu[neveikianti nuoroda]
43. ↑  Jonaviečiai – Tarptautiniame folkloro festivalyje Uzbekistane Archyvuota kopija 2016-09-15 iš Wayback Machine projekto.
44. ↑  Pilietiškumo pamoka – Savivaldybėje[neveikianti nuoroda] (Jonavos rajono savivaldybės informacija)
45. ↑  Šiaurietiškas ėjimas be Šiaurės[neveikianti nuoroda] (2013-08-21)
46. ↑  138 tėvams: „AČIŪ!". Laikraštis Joneda, Nr. 182
47. ↑  „Ortoptikos centras: paslaugos, turintiems regėjimo problemų[neveikianti nuoroda] (Jonavos rajono laikraštis „Naujienos")"
48. ↑  Miesto centre atsidarė naujas optikos salonas Archyvuota kopija 2017-05-31 iš Wayback Machine projekto. (Laikraštis „Jonavos žinios")
49. ↑  VDU „Erasmus+" stipendijų programos dalyviai (VDU informacija)

Nuorodos
--------

* Remigijaus Osausko anketa Archyvuota kopija 2016-09-20 iš Wayback Machine projekto. (2015 m. savivaldybių rinkimai)
* Remigijaus Osausko biografija (2004 m. Seimo rinkimai)